Selva (Orkland)

Selva (også skrevet Selven) er et gårdsnavn og tettsted i Orkland kommune i Trøndelag. Selva-gårdene ligger ved Selvbukta, en vik av Trondheimsfjorden like innenfor Agdeneset. Neset sønnenfor Selvbukta heter Selvneset. Tettstedet Selva ligger i skråningen nord for Selvbukta.

Selvbukta er ifølge Amund Helland «den bedste havn paa strækningen mellem Agdeneset og Trondhjem for middelstore og mindre fartøier»Amund Helland: Søndre Trondhjems amt, bind 1, s. 65. Kristiania: Olaf Norli, 1898. Stedet passeres av fylkesvei 710 mellom Orkanger og fergestedet i Valset.

Historie
Rygh antar at gårdsnavnet opprinnelig har vært brukt om Selvbukta.Oluf Rygh: Norske Gaardnavne, bind 14, s. 42. Agdenes og Selva ble i middelalderen regnet til fylket Nordmøre. Grjotgard Herlaugsson, en sønnesønn av Harald Naumdølajarl og av håløygjarlenes slekt, bodde på Selva og ble der drept av en berserk.Alexander Bugge: Norges historie fremstillet for det norske folk, bind I-2, s. 35. Kristiania: Aschehoug, 1910. Selva nevnes en gang i Heimskringla. Kong Eirik Blodøks tok veitsle på Selva, hvor han ble overrasket av sin fiende Halvdan Svarte. Eirik rømte til skogs, men Halvdan lot gården og de folkene som ikke kom seg vekk brenne opp.Harald Hårfagres saga, kap. 37. Siden nevnes Selva igjen i Sverres saga. I 1197 besøkte baglerne for første gang Trøndelag. Kong Sverres seilte dem i møte sydfra, og han erobret ett av baglernes skip på havnen utenfor Selva.Sverres saga, kap. 143.

Referanser

Kategori:Gårder i Trøndelag
Kategori:Bosetninger i Orkland